— Калі вучыўся ў вучылішчы, мяне прызвалі ў войска — у ваенна-марскі флот. Ну, флот дык флот… Вязуць нас некуды, вязуць… Думалі спачатку: напэўна, на Чорнае мора. Не, Кіеў праехалі. Ну, значыць на Балтыку… Пасадзілі на ленінградскі поезд. Крыху праехалі, каманда: “Выходзіць!” А куды выходзіць? Тут жа мора няма нідзе! Беларускі горад Пінск. А ў Пінску — мы яшчэ не ведалі — базіраваўся 1-ы чырванасцяжны ордэна Ушакова І ступені вучэбны атрад ваенна-марскога флоту. Адзін з лепшых у СССР. І вось я сюды трапіў.